قیریمین الحاقی سببی ایله روسیایا تطبیق ائدیلن تحریملرین مدتی اوزادیلدی
روسیا، مارس ۲۰۱۴ده قیریم اؤزارک جمهوریتی و سیواستوپول شهرینی قانونسوز اولاراق الحاق ائمیشدی
آوروپا بیرلیگینین، قیریمی و سیواستوپولو یاسادیشی الحاقی سببی ایله روسیایا تطبیق ائتدیگی تحریملرین مدتی بیر ایل اوزادیلدی.
ایلک دفعه ۲۰۱۴ده تطبیق ائدیلهن تحریملر، قیریم و سیواستوپولدا اۆرهتیلن محصوللارین آوروپا بیرلیگینه وارداتینین قاداغان ائدیلمهسینی، آیریجا بو بؤلگهلردهکی آلتیاپی و مالی یاتیریملارلا توریزم خیدمتلرینی احتوا ائدیر.
بونلاردان باشقا قیریمداکی شیرکتلره نقلیات، مخابرات ایله نفت، گاز و معدن آختارما کیمی انرژی ساحهسینده بعضی محصول و تکنولوژیلرین ساتیشی دا تحریملر چرچیوهسینده قاداغاندیر.
آوروپابیرلیگی کمیسیونوندان وئریلهن آچیقلامادا، تحریملرین ۲۳ ژوئن ۲۰۲۳.جو ایله قدر اوزادیلدیغی بیلدیریلدی.
روسیا، مارس ۲۰۱۴ده قیریم اؤزارک جمهوریتی و سیواستوپول شهرینی قانونسوز اولاراق الحاق ائمیشدی. قیریمین روسیا طرفیندن الحاقی و اوکراینانین دوغوسوندا باش وئرهن حادثهلردن سونرا آوروپا بیرلیگی، آمریکا و بعضی اؤلکهلر روسیایا قارشی تحریملر تطبیق ائتمهیه باشلامیشدی.
ایلگیلیلی خبرلر
علییئو: بیرلشمیش میللتلرده اصلاحات آپاریلماسینی دستکلهییریک
"بعضی دوروملاردا قطعنامهلر قیسا مدتده ایجرا اولوندوغو حالدا، ایش آذربایجانا گلنده بو قرارلار کاغیذ اوزرینده قالدی"
علییئو: آذربایجان، آوراسیانین اؤنملی نقلیات مرکزلریندن بیریدیر
"آذربایجان، قاراباغ و دوغو زنگهزورون یئنیدن قورولماسی و احیاسی ایله اولوسلارآراسی نقلیات باغلانتیلارینین گلیشدیریلمهسی اوچون گئنیش چالیشمالارا باشلادی"
"آذربایجان-تۆرکیه-قازاقیستان آراسیندا تاریخی گؤروشمه اولدو"
آذربایجان، تۆرکیه و قازاقیستان خاریجی ایشلر باخانلاری و نقلیات باخانلارینین بیرینجی اوچلو گؤروشمهسی گئرچکلشدی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab